《戊申年七夕五绝 其三》
宋代·张秉

香阶宝砌静无尘，遥指星河再拜人。若把离情今夕说，世间生死最伤神。

作者简介：（961—1016）歙州新安人，字孟节。张谔子。太宗太平兴国进士。历监察御史、右司谏，深为宰相赵普所器重。真宗朝知颍、襄、凤翔、河南、永兴军等州府，累官枢密直学士。秉屡历要职，而不重仪检，好为谐戏，人不重之。